בס"ד

לומדים רש"י

קראו את הפסוק ואת פירוש רש"י עם ההורים וענו על השאלות. במוצאי שבת (או לפני שבת) העתיקו את דברי רש"י באותיות רגילות וכתבו את התשובות. \* מציינת שאלה/שאלות נוספות למצטיינים.

**וָאָבֹא הַיּוֹם אֶל הָעָיִן וָאֹמַר ה' אֱלֹקֵי אֲדֹנִי אַבְרָהָם**

**אִם יֶשְׁךָ נָּא מַצְלִיחַ דַּרְכִּי אֲשֶׁר אָנֹכִי הֹלֵךְ עָלֶיהָ.**  כ"ד:מ"ב

1. (רש"י) ואבא היום -
2. היום יצאתי והיום באתי, מכאן שקפצה לו הארץ. [נעשה לו נס, שהוא הגיע באותו יום לחרן]
3. אמר רבי אחא:
4. יפה שיחתן של עבדי אבות לפני המקום מתורתן של בנים, [עבדי אבות = אליעזר, המקום = ה']
5. שהרי פרשה של אליעזר כפולה בתורה, [הסיפור של אליעזר מופיע פעמיים. סיפור האירוע, ואז אליעזר סיפר את מה שאירע לו למשפחתה של רבקה]
6. והרבה גופי תורה לא נתנו אלא ברמיזה: [מצוות רבות כתובות בקצרה בתורה שבכתב]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**שאלות לשולחן שבת:**

1. קראי את דברי רש"י.
2. מאיזו מילה מדייק רש"י שהדרך קפצה לאליעזר?
3. מה כל כך מיוחד בדבריו של אליעזר עד שרש"י (חז"ל) אומר "יפה שיחתן של עבדי אבות" על דברים אלו ?
4. \*המשנה במסכת חגיגה מלמדת (י'.) שהלכות שבת הן "כהררין התלויים בשערה [הרים תלויים על ידי שערה אחת] שהן מקרא מועט והלכות מרובות". בשורה 6 ברש"י – איזו מילה באה במקום "הררים" שבמשנה? איזו מילה באה במקום "שערה" שבמשנה?
5. אם הלכות שבת כתובות רק ברמיזה בתורה – מהיכן קיבלנו את כל הפרטים הרבים והחשובים?

**משימות ליום חול:**

1. סמני את הדיבור המתחיל ברש"י.
2. העתיקי את שורות 3 – 6 מדברי רש"י באותיות רגילות.